Ջորջ Սորոս, ծնվել է 1930 թվականի օգոստոսի 12-ին Բուդապեշտում միջին դասի հրեական ընտանիքում: Ջորջի հայրը եղել է փաստաբան եւ հրատարակիչ (փորձել է Էսպերանտոյով հրատարակել ամսագիր): 1914-ին նա կամավոր է գրվել և գնացել ռազմաճակատ, գերի է ընկել ռուսների մոտ եւ աքսորվել Սիբիր, որտեղից նա փախել է իր հայրենի Բուդապեշտ: Ռեպրեսիաների ժամանակ հոր ձևակերպած կեղծ փաստաթղթերի շնորհիվ Սորոսի ընտանիքը փախել է նացիստական հետապնդումներից եւ 1947 թ.-ին ապահով կերպով արտագաղթել է Մեծ Բրիտանիային: Այս ժամանակ Սորոսը արդեն 17 տարեկան էր: Այստեղ Սորոսը հաճախել է Լոնդոնի տնտեսագիտության դպրոց եւ հաջողությամբ ավարտել այն երեք տարի անց: Նրան դասավանդել է Ավստրիացի փիլիսոփա Կարլ Պոպպերը, որը հետագայում դարձել է նրա ուղեկիցը: